Balbieriškio Rožinio Švč. Mergelės Marijos bažnyčia

Balbieriškio Rožinio Švč. Mergelės Marijos bažnyčia – bažnyčia, stovinti Balbieriškio miestelio šiaurėje, 13 km į pietus nuo Prienų.

 Istorija 
miniatiūra|240px|left|Interjeras

Pirmoji bažnyčia pastatyta iki 1520 m. Mirus klebonui, apie 1600 m. sunaikinti bažnyčios dokumentai.

1612 m. pastatyta nauja bažnyčia, į kurią Balbieriškio dvaro savininkas pakvietė evangelikų reformatų kunigą. Reformatams paskirtos buvusios katalikų bažnyčios valdos su Nešeikių kaimu. Katalikai, vadovaujami Merkinės klebono Petro Ramulavičiaus, 1632 m. vasario 10 d. užėmė Balbieriškio bažnyčią ir kleboniją. 1644 m. bažnyčia priteista katalikams. 1655 m. antroji bažnyčia sudegė.

1674 m. minima statoma trečioji bažnyčia. Joje 1871 m. pradėta giedoti ir pamokslai sakyti lietuviškai. Pagal inžinieriaus Bronislovo Žochovskio projektą 1884–1888 m. pastatyta medinė bažnyčia. 1907 m. pradžioje įkurtas „Žiburio“ draugijos skyrius, įsteigta biblioteka-skaitykla. Klebono Motiejaus Brazausko rūpesčiu bažnyčia 1911–1912 m. suremontuota.

1915 m. į Rusiją išvežti 3 varpai, rugpjūtį bažnyčia apardyta. Ją suremontavo iš Rusijos grįžęs klebonas Juozas Rudaitis. 1927 m. suremontuotas bokštas. 1944 m. bažnyčia sužalota, 1956 m. gerokai remontuota, pakeistos bokštų sijos.

2013 m. naktį iš rugpjūčio 7 į rugpjūčio 8 d. bažnyčia visiškai sudegė.

2014 m. vasario 23 d. tikinčiųjų poreikiams buvo oficialiai atidaryta laikinoji koplyčia. Ji už aukotas ir rėmėjų lėšas įrengta buvusioje klebonijoje. Sovietmečiu ir Atgimimo pradžioje joje veikė ligoninė. Be kitų akcentų, koplyčią papuošė istorinė relikvija – sieninis, 1885 m. pagamintas kryžius su iškalta meistro pavarde.Balbieriškio bendruomenė padovanojo sau koplyčią kvitrina.lt 2014-02-25

2015 m. kovą Prienų rajono savivaldybėje architektas Vilius Urbonas Balbieriškio bendruomenės atstovams pristatė pirminius naujosios Balbieriškio bažnyčios planus.Jau ryškėja naujosios Balbieriškio bažnyčios planas ir vaizdas Naujoji bažnyčia šiek tiek siauresnė ir trumpesnė. Vienas didžiausių ir ryškiausių pokyčių – anksčiau buvusius du bokštus pakeitė panašaus aukščio vienas. Pati bažnyčia tvirtesnė, sienos trisluoksnio plytų mūro. Bažnyčios bei bokšto stogus dengia keraminės čerpės. Naujoji bažnyčia pašventinta 2018 m. kovo 3 d.D. Baronienė, „Lietuvos žinios“ (2018-03-03): Balbieriškis pasistatė bažnyčią ; tikrinta 2018-03-03

Naujosios bažnyčios fundatoriumi buvo bevielių technologijų įmonės „Teltonika“ steigėjas ir savininkas Arvydas Paukštys. Atstatymui skyręs 1 mln. eurų, A. Paukštys tapo pirmuoju nacionaliniu mecenatu Lietuvoje.A. Jašinskienė, "Verslo žinios" (2018-11-28): Pirmuoju nacionaliniu mecenatu tapo „Teltonikos“ savininkas; tikrinta 2020-03-02

 Architektūra 

Senoji bažnyčia buvo stačiakampio plano, tribokštė, trinavė, su apside. Šventoriaus tvora akmenų mūro.

 Galerija 
 Senoji bažnyčia 

 Naujoji bažnyčia 

 Šaltiniai 



 Nuorodos 

 Balbieriškio Rožinio Švč. Mergelės Marijos parapija

Kategorija:Prienų rajono bažnyčios
Kategorija:Balbieriškis